

**GRAD IVANEC**

**Javni poziv za predlaganje programa/projekata za zadovoljenje javnih potreba**

**Grada Ivanca za 2023. godinu**

**UPUTE ZA PRIJAVITELJE**

Datum raspisivanja poziva

**25. siječnja 2023. godine**

Rok za dostavu prijava

**24. veljače 2023. godine**

u pisarnicu Grada Ivanca (Trg hrvatski ivanovaca 9b, 42240 Ivanec), u zatvorenoj omotnici, neovisno na koji način se dostavljaju

(poštom ili osobno)

**SADRŽAJ**

**1. JAVNI NATJEČAJ ZA DODJELU BESPOVRATNIH SREDSTAVA PROGRAMIMA**

 **UDRUGA U 2023. GODINI** 4

1.1. ZAKONSKA OSNOVA 4

1.2. PROVEDBA NATJEČAJA 4

1.3. CILJEVI I OPIS JAVNOG POZIVA 4

OPĆI CILJEVI JAVNOG POZIVA 4

SPECIFIČNI CILJEVI JAVNOG POZIVA 5

1.4. PODRUČJA FINANCIRANJA 5

**2. KRITERIJI PRIHVATLJIVOSTI** 5

2.1. PRIHVATLJIVI PRIJAVITELJI 5

2.2. NEPRIHVATLJIVI PRIJAVITELJI 6

2.3. PRIHVATLJIVE AKTIVNOSTI I LOKACIJA 7

2.4. PRIHVATLJIVI TROŠKOVI PROVEDBE PROGRAMA 7

2.5. NEPRIHVATLJIVI TROŠKOVI 7

2.6. ZABRANA DVOSTRUKOG FINANCIRANJA 8

**3. POSTUPAK PRIJAVE** 8

3.1. OBRASCI PRIJAVNICE 8

3.2. POPIS OBVEZNE POPRATNE DOKUMENTACIJE 9

3.3. NEOBVEZNA POPRATNA DOKUMENTACIJA 10

3.4. ROKOVI I NAČIN PREDAJE PRIJAVA 10

3.5. DODATNE INFORMACIJE 11

3.6. IZMJENE I DOPUNE JAVNOG POZIVA 11

**4. PROCJENA PRIJAVA I DONOŠENJE ODLUKE O DODJELI SREDSTAVA** 11

4.1. POSTUPAK ADMINISTRATIVNE PROVJERE 11

4.2. POSTUPAK OCJENJIVANJA I PROCJENE KVALITETE/VRIJEDNOSTI 12

PRIJAVLJENIH PROGRAMA

4.3. ODLUKA O ODABIRU 14

4.4. OBAVIJEST O DONESENOJ ODLUCI O DODJELI FINANCIJSKIH SREDSTAVA 15

4.5. NAKNADNI UVID U OCJENU KVALITETE PRIJAVLJENOG PROGRAMA 15

4.6. MOGUĆNOST PODNOŠENJA PRIGOVORA 16

**5. NAČIN I UVJETI FINANCIRANJA ODABRANIH PROGRAMA** 16

5.1. UGOVOR O SUFINANCIRANJU 16

5.2. PRAĆENJE PROVEDBE PROGRAMA I NAMJENSKOG KORIŠTENJA 17

SREDSTAVA

5.3. VIDLJIVOST PROGRAMA I OBVEZA ISTICANJA VIZUALNOG IDENTITETA 17

GRADA IVANCA

**6. POPIS NATJEČAJNE DOKUMENTACIJE** 18

**7. POJMOVI** 19

**1. JAVNI NATJEČAJ ZA DODJELU BESPOVRATNIH SREDSTAVA PROGRAMIMA UDRUGA U 2023. GODINI**

**1.1. ZAKONSKA OSNOVA**

Na postupak objavljivanja i provedbe Javnog poziva za predlaganje javnih potreba Grada Ivanca za 2023. godinu (u daljnjem tekstu: Poziv) primjenjuju se odgovarajuće odredbe Zakona o financiranju javnih potreba u kulturi (“Narodne novine” broj 47/90, 27/93 i 38/09), Zakona o udrugama (“Narodne novine” broj 74/14, 70/17, 98/19), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15 i 37/21) i Pravilnika o financiranju javnih potreba Grada Ivanca (“Službeni vjesnik Varaždinske županije” broj 44/15).

**1.2. PROVEDBA NATJEČAJA**

Za administrativne, organizacijske i druge poslove i aktivnosti u provedbi ovog Poziva nadležan je Upravni odjel za lokalnu samoupravu i imovinu Grada Ivanca (u daljnjem tekstu: nadležni Upravni odjel).

**1.3. CILJEVI I OPIS JAVNOG POZIVA**

Javne potrebe za koje se sredstva osiguravaju u proračunu Grada Ivanca jesu djelatnosti, programi i projekti od interesa za Grad Ivanec.

Od interesa za Grad Ivanec smatrat će se programi stručno utemeljeni i vođeni, visoke razine kvalitete, kreativni i inovativni, naglašeno ekonomični, koji se odvijaju u kontinuitetu, koji doprinose kvaliteti i razvoju civilnog društva na području grada Ivanca te svojom vrijednošću i razinom Grad Ivanec stavljaju u nacionalni ili europski kontekst.

**OPĆI CILJEVI JAVNOG POZIVA**

1. Poticanje razine kvalitete društvenog života na području grada Ivanca

2. Poticanje ravnomjernog razvoja svih djelatnosti udruga civilnog društva na

 čitavom području grada Ivanca

3. Poticanje djelatnosti udruga civilnog društva sukladno Provedbenom programu Grada Ivanca za mandatno razdoblje 2021.- 2025. godine

**SPECIFIČNI CILJEVI JAVNOG POZIVA**

1. Podrška razvoju programa udruga civilnog društva

2. Podrška razvoju kulturno-umjetničkog amaterizma te očuvanju zavičajne tradicijske

 baštine lokalne zajednice i kulturnih dobara lokalne zajednice, podrška programima

humanitarne i socijalne djelatnosti te podrška programima ostalih udruga uključujući i rekreacijske udruge, a koje detaljnim opisom programa/projekta dokažu da se radi o aktivnostima koje su usko vezane uz definirana prioritetna područja Poziva.

3. Podrška uključivanju volontera (naročito mladih s područja grada Ivanca) i suradnja s drugim udrugama i partnerima s područja grada Ivanca.

**1.4. PODRUČJA FINANCIRANJA**

1. Rad s djecom i mladima

2. Očuvanje tradicionalnih običaja

3. Poticanje kulturnog amaterizma

4. Rad udruga na području glazbene, plesne, dramske i likovne umjetnosti

5. Očuvanje kulturne baštine

6. Skrb o invalidima i nemoćnim osobama uključujući iste programe za navedene djelatnosti udruga proizašlih iz Domovinskog rata

7. Humanitarni i socijalni programi – unaprjeđenje života osjetljivih skupina mladih i građana

8. Unaprjeđivanje kvalitete života osoba starije dobi

9. Programi vezani uz sjećanje na Domovinski rat i unaprjeđenje kvalitete života hrvatskih

branitelja

10. Promocija autohtonih proizvoda

11. Turistička i gospodarska promocija

12. Podrška institucionalnom. organizacijskom i programskom razvoju udruge

13. Ostalo

**2. KRITERIJI PRIHVATLJIVOSTI**

**2.1. PRIHVATLJIVI PRIJAVITELJI**

Pravo podnošenja prijave programa/projekata imaju udruge civilnog društva čiji su ciljevi i

djelatnosti usmjereni ka zadovoljenju javnih potreba građana grada Ivanca.

Prijavitelji moraju zadovoljiti sljedeće uvjete:

1. djelovati na području grada Ivanca najmanje godinu dana do trenutka objave Poziva (datum upisa u Registar udruga RH)
2. udruga je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija;
3. udruga je uskladila svoj statut s odredbama Zakona o udrugama ili je podnijela zahtjev za usklađivanjem statuta nadležnom uredu (što dokazuje uvidom u Registar udruga odnosno potvrdom nadležnog ureda) te ima općim aktom uspostavljen model dobrog financijskog upravljanja i kontrole, te način sprječavanja sukoba interesa pri raspolaganju javnim sredstvima;
4. osoba ovlaštena za zastupanje udruge (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga;
5. udruga aktivno djeluje u prioritetnom području aktivnosti ovog Poziva, što je razvidno iz ciljeva i popisa djelatnosti u statutu udruge;
6. udruga ima uredno ispunjenu obvezu plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada Ivanca i ustanovama čiji je osnivač/vlasnik Grad Ivanec;
7. udruga je ispunila ugovorene obveze preuzete temeljem prijašnjih ugovora o dodjeli bespovratnih sredstava prema Gradu Ivancu;
8. protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe
9. na prikladan način javno objavljuje programske i financijske izvještaje o radu za proteklu godinu (na mrežnim stranicama udruge ili drugi odgovarajući način);
10. osigurala je organizacijske, ljudske, prostorne i djelomično financijske resurse za obavljanje djelatnosti sukladno Financijskom planu i Programu rada udruge;
11. ima odgovarajuće organizacijske kapacitete i ljudske resurse

Iznimno, potpore se mogu dodijeliti i korisnicima koji nemaju registrirano sjedište na području Grada Ivanca ako svojim djelovanjem obuhvaćaju i korisnike s područja grada Ivanca te provode programe na području grada Ivanca.

.

**2.2. NEPRIHVATLJIVI PRIJAVITELJI**

Pravo prijave na poziv nemaju:

1. udruge koje nisu uskladile svoj statut sa odredbama Zakona o udrugama niti su podnijele zahtjev za usklađivanje statuta nadležnom uredu;
2. ogranci, podružnice i slični ustrojstveni oblici udruga koji nisu registrirani u skladu sa Zakonom o udrugama kao pravne osobe;
3. udruge koje nisu upisane u Registar udruga i Registar neprofitnih organizacija i/ili ne vode transparentno financijsko poslovanje u skladu sa Zakonom o financijskom poslovanju i računovodstvu neprofitnih organizacija (Narodne novine, broj 121/14);
4. udruge koje su u stečaju;
5. pravne osobe koje nisu dostavile programsko i financijsko izvješće o namjenskom korištenju sredstava proračuna Grada Ivanca iz prethodne ili ranijih godina
6. udruge koje su nenamjenski trošile prethodno dodijeljena sredstva iz Programa javnih potreba Grada Ivanca (nemaju pravo prijave sljedeće dvije godine, računajući od godine u kojoj su provodile program)
7. udruge koje imaju dugovanja prema državnom proračunu, proračunu Grada Ivanca, ustanovama Grada Ivanca te drugim javnim tijelima
8. udruge čiji je jedan od osnivača politička stranka

Iz postupka odabira u bilo kojoj fazi provedbe ovog postupka isključit će se prijavitelji za koje se utvrdi da su u prijavnom obrascu i/ili popratnoj dokumentaciji dali lažne, nevjerodostojne ili nepotpune izjave, podatke, informacije i dokumentaciju kao i udruge koje nisu upisane u Registar neprofitnih organizacija i Registar udruga RH.

**2.3. PRIHVATLJIVE AKTIVNOSTI I LOKACIJA**

Prihvatljivim aktivnostima smatraju se svrsishodne aktivnosti u realizaciji programa unutar utvrđenih područja Poziva (točka 1.4.).

**2.4. PRIHVATLJIVI TROŠKOVI PROVEDBE PROGRAMA**

Sredstvima Poziva smiju se financirati samo stvarni i prihvatljivi troškovi nastali provođenjem programa/projekta. Prilikom ocjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima smatrat će se isključivo troškovi:

- neophodni za provedbu programa

- navedeni u ukupno predviđenom proračunu programa u prijavnom obrascu

- u skladu sa zahtjevima racionalnog financijskog upravljanja, sukladno načelima ekonomičnosti i učinkovitosti.

Pojedini troškovi navedeni u proračunu programa moraju se temeljiti na realnoj cijeni i/ili procjeni.

Proračun programa mora biti planiran ekonomično i učinkovito, tj. navedeni troškovi moraju biti neophodni za provedbu programa.

**2.5. NEPRIHVATLJIVI TROŠKOVI**

Neprihvatljivim troškovima smatraju se:

• dugovi i stavke za pokrivanje gubitaka ili dugova;

• dospjele kamate;

• stavke koje se već financiraju iz javnih izvora;

• kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

• gubitci na tečajnim razlikama;

• zajmovi trećim stranama

• troškovi koju su nastali prije početka provedbe programa

• ostali troškovi koji nisu neposredno povezani s provedbom programa ili nisu neophodni za

provedbu programa.

**2.6. ZABRANA DVOSTRUKOG FINANCIRANJA**

Po ovom Pozivu ne smiju se prijavljivati program/projekti za čiju cjelovitu provedbu su prijavitelji već dobili sredstva iz drugih javnih izvora. Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Pozivu. U slučaju da se ustanovi dvostruko financiranje programa, prijavitelj će morati vratiti sva primljena sredstva.

**3. POSTUPAK PRIJAVE**

Javni poziv za predlaganje javnih potreba Grada Ivanca za 2023. godinu objavljen je dana

25. siječnja 2023. godine na web stranicama Grada Ivanca, [www.ivanec.hr. Krajnji rok za](http://www.ivanec.hr/)

podnošenje prijava po Pozivu je 24. veljače 2023. godine.

Sve prijave moraju biti pisane na posebnim obrascima koji se mogu preuzeti na internetskim stranicama Grada Ivanca ([www.ivanec.hr) i u Upravnom odjelu za lokalnu](http://www.ivanec.hr/) samoupravu i imovinu Grada Ivanca, Trg hrvatskih ivanovaca 9b, Ivanec, svaki radni dan od 7.00-15.00 sati.

Prijava se smatra potpunom ako sadrži:

• u potpunosti ispunjene obrasce prijavnice (opisni obrazac i obrazac financijskog plana)

• svu obveznu popratnu dokumentaciju.

**3.1. OBRASCI PRIJAVNICE**

1. Opisni obrazac - **OS**

2. Obrazac Financijskog plana programa/projekta– **FPS**

• **Sadržaj opisnog obrasca – OS**

Opći obrazac programa (OS) dio je obvezne dokumentacije.

Obrazac opisa programa ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje.

Sadržaj opisnog obrasca obuhvaća informacije o:

1. Podnositelju prijave

2. Programu/projektu koji se prijavljuje na Poziv

Potrebno je ispuniti sve tražene podatke, potpisati obrazac i dostaviti poštom ili osobno u pisarnicu Grada Ivanca. Obrasci u kojima nedostaju podaci vezani uz sadržaj programa/projekta neće biti uzeti u razmatranje.

Ukoliko obrazac prijave sadrži navedene nedostatke, prijava će se smatrati nevažećom.

• **Sadržaj obrasca Financijskog plana**

Obrazac proračuna programa dio je obvezne dokumentacije koji sadrži podatke o nazivu

udruge i nazivu programa te prihodima i rashodima programa/projekta.

*Prihodovni dio* sadrži podatke o izvorima financiranja programa/projekta koji čine ukupan

iznos financijskih sredstava potreban za provedbu programa/projekta:

1. iznos koji se traži od Grada Ivanca

2. iznosi koji se za provedbu programa/projekta očekuju ili su dobiveni iz drugih izvora i

3. iznos vlastitih sredstava koje će udruga uložiti u provedbu programa/projekta

(članarine, kotizacije, gospodarska djelatnost i dr.)

*Rashodovni dio* obuhvaća podatke o direktnim i indirektnim troškovima za provedbu programa uz razradu troškova prema planiranim aktivnostima.

Potrebno je ispuniti sve tražene podatke i potpisati obrazac.

**3.2. POPIS OBVEZNE POPRATNE DOKUMENTACIJE**

Uz prijavne obrasce prijavitelji su obvezni dostaviti i sljedeću popratnu dokumentaciju:

1. Preslika statuta prijavitelja ukoliko je došlo do promjene Statuta od zadnje prijave na Javni poziv za predlaganje programa/projekata javnih potreba Grada Ivanca ili ukoliko se prijavitelj prvi put javlja na Javni poziv Grada Ivanca

2. Preslika dokaza o plaćenim doprinosima, porezima i drugim davanjima prema državnom proračunu (Porezna uprava), ne starije od 30 dana od dana objave Poziva

3. Potpisana Izjava o nekažnjavanju

4. Potpisana Izjava o istinitosti i točnosti podataka

5. Potpisana Izjava o nepostojanju dvostrukog financiranja

6. Potpisana Izjava o partnerstvu (ako je primjenjivo)

*7. Izvadak o upisu u Registar udruga (ispis iz elektroničke baze Registra) – pribavlja nadležni*

*Upravni odjel*

*8. Izvadak iz upisa u Registar neprofitnih organizacija (ispis iz elektroničke baze Registra) –*

*pribavlja nadležni Upravni odjel*

**3.3. NEOBVEZNA POPRATNA DOKUMENTACIJA**

Prijavitelji uz prijavu programa/projekta mogu priložiti i ostalu dokumentaciju koju smatraju

relevantnom za obrazloženje i vrednovanje predloženog programa/projekta.

**3.4. ROKOVI I NAČIN PREDAJE PRIJAVA**

Obvezne prijavne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava prijavne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja te obveznu popratnu dokumentaciju.

Prijave se mogu dostaviti poštom ili osobno. Poštom se prijave dostavljaju na adresu: **Grad Ivanec, Upravni odjel za lokalnu samoupravu i imovinu, Trg hrvatskih ivanovaca 9b, Ivanec.**

Osobno se prijave dostavljaju u prijamni ured Grada Ivanca, Trg hrvatskih ivanovaca 9b, Ivanec, soba br. 5.

U obzir će se kao pravodobne uzeti prijave poslane poštom kao preporučene pošiljke koje na omotnici budu označene poštanskim žigom zaključno s danom 24. veljače 2023. godine. Osobno dostavljene prijave uzet će se u obzir kao pravodobne ako budu zaprimljene u Gradu Ivancu najkasnije do 24. veljače 2023. godine.

Prijavu je potrebno poslati ili dostaviti u zatvorenoj omotnici. Na vanjskoj strani omotnice obavezno treba navesti:

1. naziv i adresu prijavitelja

2. naznaku " Natječaj za financiranje javnih potreba “

Prijave dostavljene na neki drugi način, dostavljene na drugu adresu ili nakon naznačenog roka za dostavu biti će odbačene. Predaja prijave znači da se prijavitelj slaže s uvjetima Poziva i kriterijima za ocjenjivanje.

**3.5. DODATNE INFORMACIJE**

Dodatne informacije i upute za podnošenje prijava po ovom Pozivu mogu se zatražiti isključivo elektronskom poštom najkasnije 5 dana prije isteka roka prijava na adresu: ana.jagetic@ivanec.hr

Grad Ivanec nije obvezan davati odgovore ili pojašnjenja na pitanja pristigla nakon

navedenog roka.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**3.6. IZMJENE I DOPUNE JAVNOG POZIVA**

U slučaju da se Javni poziv ili natječajna dokumentacija izmijene ili dopune prije krajnjeg roka za predaju prijava, sve izmjene i dopune biti će objavljene na web stranici [www.ivanec.hr](http://www.ivanec.hr/) najkasnije 7 dana prije isteka roka za dostavu prijava.

U slučaju donošenja izmjena ili dopuna prijaviteljima koji su već predali prijavu po Javnom pozivu biti će dana mogućnost da svoju prijavu po potrebi i u primjerenom roku dopune i/ili izmijene.

Prijavitelji su dužni poštovati sve izmjene ili dopune Javnog poziva.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa/projekata provode:

a) Povjerenstvo za provjeru formalnih uvjeta Poziva

b) Povjerenstvo za ocjenjivanje i procjenu kvalitete/vrijednosti prijavljenih programa/projekata

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta Poziva (dalje: Povjerenstvo za provjeru formalnih uvjeta Poziva). Članove Povjerenstva imenuje gradonačelnik Grada Ivanca. Članovi Povjerenstva za provjeru formalnih uvjeta Poziva prije početka rada u Povjerenstvu potpisuju posebnu izjavu da nisu u sukobu interesa.

Sve se prijave urudžbiraju po redu zaprimanja. Povjerenstvo obavlja uvid u dostavljenu dokumentaciju i o tome vodi evidenciju na posebnom obrascu (OBRAZAC za formalnu provjeru prijava).

Povjerenstvo za provjeru formalnih uvjeta Poziva utvrđuje:

- je li prijava podnesena u zadanome roku

- jesu li dostavljeni, potpisani i ovjereni svi obvezni obrasci

- je li dostavljena sva obvezna popratna dokumentacija.

Tijekom provjere formalnih uvjeta Poziva utvrđuje se:

- prihvatljivost prijavitelja sukladno odredbama iz točke 2.1.

- odnosi li se predloženi program na jednu od djelatnosti za koje je Javni poziv raspisan

- je li prijavitelj ispunio sve obveze glede dostave programskih i financijskih izvješća o namjenskom korištenju sredstava proračuna iz prethodne ili ranijih godina

Davatelj financijskih sredstava može od prijavitelja zatražiti dopune natječajne dokumentacije, ako se radi o pogreškama koje nimalo ne utječu na stvarnu kvalitetu prijave.

Rok za dostavu dopune je 5 dana.

Prijave programa/projekata koje ne udovoljavaju uvjetima Poziva (zakašnjele prijave, prijave koje ne sadrže svu Pozivom propisanu, potpisanu i ovjerenu dokumentaciju ili prijava podnesena na neki drugi način (odnosno suprotno uvjetima Poziva), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Poziva.

Nakon provjere svih pristiglih i zaprimljenih prijava u odnosu na formalne uvjete Poziva, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na ocjenjivanje i procjenu kvalitete/vrijednosti, kao i popis svih prijavitelja koji nisu zadovoljili formalne uvjete Poziva.

Prijavitelji koji nisu zadovoljili propisane uvjete Poziva mogu uložiti prigovor u roku od osam (8) dana od primitka obavijesti. O prigovoru odlučuje pročelnik nadležnog Upravnog odjela u roku od 15 dana od zaprimanja prigovora. Prigovor ne odgađa izvršenje navedenih odluka i provedbu Poziva.

**4.2. POSTUPAK OCJENJIVANJA I PROCJENE KVALITETE/VRIJEDNOSTI PRIJAVLJENIH PROGRAMA/PROJEKATA**

Davatelj financijskih sredstava imenuje posebnom odlukom članove Povjerenstva za ocjenjivanje i procjenu kvalitete/vrijednosti prijavljenih programa/projekata. Povjerenstvo je nezavisno stručno procjenjivačko tijelo kojega mogu sačinjavati predstavnici Grada, nezavisni stručnjaci i predstavnici organizacija civilnog društva, sukladno članku 28. Pravilnika o financiranju javnih potreba Grada Ivanca („Službeni vjesnik Varaždinske županije“ broj 44/15).

Članovi Povjerenstva obvezni su potpisati Izjavu o nepristranosti i povjerljivosti, koja se potpisuje nakon izrade popisa udruga koje su prošle fazu provjere ispunjavanja formalnih (administrativnih) uvjeta Poziva.

Razmatraju se samo oni programi koji su udovoljili formalnim uvjetima Poziva. Stručno, kvalitativno vrednovanje i ocjena prijava provodi se isključivo na temelju programskih i financijskih podataka iznesenih u obrascu prijavnice te na temelju podataka iz popratne dokumentacije.

*Kriteriji za procjenu kvalitete/vrijednosti programa*

|  |  |  |
| --- | --- | --- |
| **A. Institucionalna sposobnost prijavitelja/partnera Bodovi (20)** |  |  |
|  A.1 Ima li prijavitelj dovoljno iskustva i stručnog kapaciteta za provođenje planiranih aktivnosti projekata/programa (imaju li odgovarajuće sposobnosti i vještine za njegovo provođenje te znanja o problemima koji se rješavaju ovim Javnim pozivom)? | 1-5 |  |
| A.2 Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta (posebno znanje o problemima koji se rješavaju ovim Javnim pozivom)? | 1-5 |  |
| A.3 Imaju li prijavitelj i partner(i) dovoljno upravljačkog kapaciteta (uključujući | 1-5 |  |
| osoblje, opremu i sposobnost vođenja proračuna projekta/programa)?  |  |  |
| A.4 Postoji li jasna struktura upravljanja projektom/programom? Je li jasno | 1-5 |  |
| definiran projektni tim i obveze njegovih članova?  | 1-5 |  |
| A. ukupan broj bodova (maksimalan broj bodova 20) |  |  |
|  |  |  |
| **B. Relevantnost projekta/programa Bodovi (40)** |  |  |
| B.1 Prijedlog projekta/programa odnosi se na programska područja navedena u | 1-5 |  |
| Pozivu? |  |  |
| B.2 Jesu li ciljevi projekta/programa jasno definirani i realno dostižni?  | 1-5 |  |
| B.3 Jesu li aktivnosti projekta/programa jasne, opravdane, razumljive i provedive? | 1-5 |  |
| B.4 Jesu li rezultati jasno određeni i hoće li aktivnosti dovesti do ostvarivanja rezultata? | 1-5 |  |
| B.5 Ima li projekt/program jasno definirane korisnike (broj, dob, spol i sl.)? | 1-5 |  |
| B.6 Pridonosi li projekt/program i u kojoj mjeri ostvarenju općih ciljeva Poziva?  | 1-5 |  |
| B.7 Je li isti ili sličan program/projekt prijavitelja u protekle dvije godine ostvario priznanja na lokalnoj, županijskoj, nacionalnoj ili međunarodnoj razini?  | 1-5 |  |
|  B.8 Uspostavlja li projekt model koji će druge organizacije moći | 1-5 |  |
| primijeniti/ponoviti? |  |  |
| B. ukupan broj bodova (maksimalan broj bodova 40) |  |  |
|  |  |  |
| **C. Proračun (troškovi) Bodovi (20)** |  |  |
| C.1 Jesu li troškovi projekta/programa opravdani detaljnim opisom aktivnosti u prijavnom obrascu? | 1-5 |  |
| C.2 Financijski plan (troškovnik) prikazuje ukupne troškove realizacije programa, koji su detaljno razrađeni po vrstama troškova i izvorima sredstava. | 1-5 |  |
| C.3 Jesu li aktivnosti prikazane u financijskom planu relevantne za izradu projekta? | 1-5 |  |
| C.4 U financijski plan uključeni su neophodni prihvatljivi troškovi realizacije programa koji su planirani izrazito ekonomično i utemeljeni na realnoj cijeni/procjeni. | 1-5 |  |
| C. ukupan broj bodova (maksimalan broj bodova 20) |  |  |
|  |  |  |
| **D. Prednost u financiranju Bodovi (20)** |  |  |
| D.1 Kvaliteta programa/projekata udruge predstavljena na javnim programima tijekom godine.  | 1-5 |  |
| D.2 Stručnost rada, zahtjevnost programa i njihova kvaliteta.  | 1-5 |  |
| D.3 Originalnost, kreativnost, inovativnost  | 1-5 |  |
| D.4 Sociokulturni značaj programa  | 1-5 |  |
| D. ukupna broj bodova ( maksimalno 20)  |  |  |

Svaka prijava može ostvariti maksimalno 100 bodova.

Prijave koje u postupku stručnog kvalitativnog vrednovanja i ocjene ne ostvare minimalno 60 bodova neće se uvrstiti u prijedlog programa za sufinanciranje.

**4.3. ODLUKA O ODABIRU**

Nakon provedenog postupka stručnog kvalitativnog vrednovanja i ocjene prijava Povjerenstvo za ocjenjivanje utvrđuje rang listu prijavljenih programa/projekata kao temelj za donošenje Odluke o financiranju sukladno Pravilniku o financiranju javnih potreba Grada Ivanca.

U popis programa čije se sufinanciranje predlaže uvrštavaju se prijedlozi programa/projekata prema ostvarenom broju bodova u odnosu na realno ocijenjene financijske potrebe pojedine prijave te ovisno o visini sredstava koja su u Proračunu Grada Ivanca planirana za financiranje programa javnih potreba.

Na temelju prijedloga konačnu odluku o odabiru programa/projekata za sufinanciranje donosi gradonačelnik Grada Ivanca. Odluka o odabiru objavljuje se na web stranicama Grada Ivanca. Odlukom o odabiru utvrđuje se popis prihvaćenih programa/projekata za sufinanciranje s iznosima financijske potpore te popis odbijenih programa/projekata. U popis programa/projekata prihvaćenih za sufinanciranje uvrstit će se programi/projekti koji su udovoljili uvjetima formalne provjere, tijekom stručnog vrednovanja ostvarili dostatan broj bodova, a za čije financiranje postoje raspoloživa sredstva u proračunu Grada Ivanca.

U popis odbijenih programa/projekata uvrstit će se programi/projekti koji nisu udovoljili uvjetima formalne provjere i/ili koji su tijekom stručnog kvalitativnog vrednovanja i ocjene ostvarili ukupno manje od 60 bodova.

**4.4. OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima/projektima u sklopu Poziva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Grad Ivanec će u roku od osam (8) dana od donošenja odluke o dodjeli financijskih sredstava, obavijestiti udruge čiji programi ili projekti nisu prihvaćeni za financiranje o razlozima ne financiranja njihovog programa ili projekta, uz navođenje ostvarenog broja bodova.

**4.5. NAKNADNI UVID U OCJENU KVALITETE PRIJAVLJENOG PROGRAMA**

Prijaviteljima kojima nisu odobrena financijska sredstva može se, na njihov zahtjev, omogućiti uvid u dokumentaciju o provedenom postupku kvalitativnog vrednovanja i ocjene njihove prijave. Uvid se omogućuje putem Obrasca za vrednovanje i ocjenu prijava. Zahtjev za naknadnim uvidom dostavlja se pisanim putem u roku od 8 dana od dana primitka pisane obavijesti o neprihvaćanju programa za financiranje. Zahtjev može podnijeti isključivo zakonski predstavnik organizacije prijavitelja.

Zahtjev mora sadržavati sljedeće podatke:

- naziv prijavitelja

- naziv prijavljenog programa za koji se traži uvid

- žig i potpis osobe ovlaštene za zastupanje organizacije prijavitelja

Zahtjev za naknadnim uvidom dostavlja se na adresu: Grad Ivanec

Upravni odjel za lokalnu samoupravu i imovinu

Trg hrvatskih ivanovaca 9B

42240 Ivanec

Nadležni upravni odjel dužan je u roku od 8 radnih dana od dana primitka zahtjeva prijavitelju dati na uvid Obrazac za vrednovanje i ocjenu predmetne prijave. Prijavitelju se na uvid može dati samo obrazac koji se odnosi na njegovu prijavu.

Zahtjev za naknadnim uvidom u ocjenu kvalitete prijavljenog programa ne smatra se prigovorom.

**4.6. MOGUĆNOST PODNOŠENJA PRIGOVORA**

Prijavitelji čiji program/projekt nije zadovoljio uvjete formalne provjere te prijavitelji čiji program/projekt nije odabran za financiranje mogu, nakon primitka pisane obavijesti o tome, podnijeti prigovor.

Prigovor se ne može podnijeti na odluku o neodobravanju sredstava ili visinu dodijeljenih

sredstava.

Prigovor se podnosi pisanim putem u roku od osam (8) dana od dana primitka obavijesti o rezultatima Poziva.

Prigovor može podnijeti isključivo zakonski predstavnik udruge prijavitelja. Prigovor mora

sadržavati sljedeće podatke:

- naziv prijavitelja podnositelja prigovora

- naznaku akta protiv kojeg se podnosi prigovor

- predmet prigovora

- obrazloženje prigovora

- žig i potpis osobe ovlaštene za zastupanje udruge prijavitelja.

Prigovor koji je podnijela neovlaštena osoba, koji ne sadržava sve navedene podatke ili je

dostavljen izvan propisanog roka biti će odbačen.

Rješavanje o podnesenim prigovorima provodi gradonačelnik Grada Ivanca, sukladno članku 34. Pravilnika o financiranju javnih potreba Grada Ivanca.

Gradonačelnik donosi odluku o prigovoru u roku od osam (8) radnih dana od dana primitka prigovora.

Postupak odlučivanja o prigovorima ne odgađa izvršenje Odluke o odabiru, niti daljnju

provedbu natječajnog postupka.

**5. NAČIN I UVJETI FINANCIRANJA ODABRANIH PROGRAMA**

**5.1. UGOVOR O SUFINANCIRANJU**

Po donošenju Odluke o odabiru Grad Ivanec i odabrani prijavitelji sklapaju Ugovor

sufinanciranju provedbe programa. Ugovor se zaključuje najkasnije 30 dana od dana donošenja Odluke o odabiru. Potpisivanjem Ugovora odabrani prijavitelji postaju korisnici financijske potpore. Prije sklapanja Ugovora o sufinanciranju korisnik financijske potpore dužan je potpisati Izjavu o nepostojanju dvostrukog financiranja. Ugovorom o sufinanciranju utvrđuje se:

• iznos do kojeg Grad Ivanec preuzima obvezu sufinanciranja

• način i rokovi isplate financijske potpore

• način podnošenja izvješća o utrošenim sredstvima od strane korisnika

• rokovi za pojedine obveze korisnika

• način provedbe nadzora i kontrole namjenskog korištenja sredstava

• uvjeti pod kojima je korisnik dužan izvršiti povrat sredstava u proračun Grada Ivanca i

druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Korisnik financijske potpore prihvaća da financijska sredstva dobivena iz proračuna Grada Ivanca ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekta. Dobit se u ovom slučaju definira kao višak primljenih sredstava u odnosu na troškove programa.

Obrasci ugovora o sufinanciranju, izjave o nepostojanju dvostrukog financiranja i obrasci za podnošenje izvješća o namjenskom korištenju sredstava objavljeni su na web stranicama Grada Ivanca, zajedno s Javnim pozivom i čine sastavni dio natječajne dokumentacije.

**5.2. PRAĆENJE PROVEDBE PROGRAMA I NAMJENSKOG KORIŠTENJA SREDSTAVA**

Korisnik je dužan voditi preciznu evidenciju svih računa nastalih tijekom provedbe programa. Nakon završetka provedbe programa, sukladno roku navedenom u Ugovoru o sufinanciranju, korisnik je dužan Upravnom odjelu za lokalnu samoupravu, imovinu i javnu nabavu Grada Ivanca dostaviti dokumentirano programsko i financijsko izvješće o namjenskom korištenju sredstava.

Grad Ivanec ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Grada Ivanca predočiti sve račune, računovodstvenu dokumentaciju i ostale prateće dokumente relevantne za financiranje programa. Kontrolu na licu mjesta kod korisnika Grad Ivanec može obaviti tijekom provedbe ili unutar godinu dana nakon završetka provedbe programa.

**5.3. VIDLJIVOST PROGRAMA I OBVEZA ISTICANJA VIZUALNOG IDENTITETA GRADA IVANCA**

Korisnik je dužan u svim obavijestima prema krajnjim korisnicima programa i u svim

kontaktima s medijima navesti da je program/projekt sufinanciran sredstvima Grada Ivanca te istaknuti prepoznatljiv grb i vizual/brand Grada Ivanca kao davatelja financijskih sredstava.

Korisnici su obavezni isticati brend i logo Ivanca – Planinarskog grada, na način isticanja loga na svim promo materijalima i obilježjima kojima udruge planiraju, promoviraju ili organiziraju manifestaciju koja je predmet sufinanciranja od strane Grada Ivanca (npr. web objave, pozivnice, letci i sl.).

Dobro i realno planirana promidžba i vidljivost boduje se u segmentu inovativnosti, kreativnost i originalnosti projekta/programa.

**6. POPIS NATJEČAJNE DOKUMENTACIJE**

Na web stranicama Grada Ivanca objavljeni su sljedeći dokumenti koji čine sastavni dio dokumentacije Javnog poziva za financiranje javnih potreba Grada Ivanca za 2023. godinu:

1. Javni poziv

2. Upute za prijavitelje

3. Obrazac: PODACI O PRIJAVITELJU I PROGRAMU/PROJEKTU

4. Obrazac: FINANCIJSKI PLAN PROGRAMA/PROJEKTA

5. Obrazac: IZJAVA O TOČNOSTI I ISTINITOSTI PODATAKA

6. Obrazac: IZJAVA O PARTNERSTVU – ako je primjenjivo

7. Obrazac: IZJAVA O NEKAŽNJAVANJU

8. Obrazac: DVOSTRUKO FINANCIRANJE

9. Obrazac: Povjerenstvo - FORMALNA PROVJERA PRIJAVE

10. Obrazac: Povjerenstvo - PROCJENA KVALITETE/VREDNOVANJE PROGRAMA/PROJEKTA

11. PRIJEDLOG UGOVORA O SUFINANCIRANJU

12. OPĆI UVJETI KOJI SE PRIMJENJUJU NA UGOVORE

13. Obrazac: OPIS REALIZACIJE PROGRAMA

14. Obrazac: FINANCIJSKI IZVJEŠTAJ

15. Obrazac: ZAHTJEV ZA ISPLATU SREDSTAVA

16. PRAVILNIK O FINANCIRANJU JAVNIH POTREBA GRADA IVANCA

**Prijaviteljima se svakako savjetuje da prije prijave pažljivo prouče sve dokumente i obrasce koji čine sastavni dio dokumentacije Javnog poziva.**

*Indikativni kalendar natječajnog postupka*

**Faze natječajnog postupka Datum**

Objava Javnog poziva

25.01.2023.

Rok za slanje prijava

24.02. 2023.

Rok za slanje pitanja vezanih uz Javni poziv

 20.02.2023.

Rok za objavu odluke o dodjeli financijskih sredstava i slanje obavijesti

prijaviteljima 26.03.2023.

Rok za ugovaranje 07.04.2023.

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici Grada Ivanca www.ivanec.hr.

**7. POJMOVI**

Izrazi koji se koriste u dokumentaciji Javnog poziva za predlaganje programa za zadovoljenje javnih potreba Grada Ivanca za 2023. godinu**,** a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.